
Badrane Benlahcene 


MFULULIZO WA MUHTASARI 
WA VITABU VYA ITIT 


fululizo wa muhtasari wa Vitabu vya IIIT’ ni hazina 
Messi sana katika machapisho ya _taasisi hii 
vilivyoandikwa kwa ufupi kabisa ili kamwezesha msomaji 

kuelewa dhamira kuu ya kitabu asilia. Vitabu vimeandikwa kwa ufupi 
ili kusomeka kwa urahisi na kuokoa muda hasa kwa waliotingwa 


na kazi. Machapisho haya yanatoa mwongozo wa dhima kuu, hivyo 
kumfanya msomaji kuwa na ari ya kutafuta nakala ya kitabu chenyewe. 


Misingi Jamii ya Kitaaluma Katika Ustaarabu: Mtazamo wa Malik Bennabi 
kilichapishwa mwaka 2011. Tangu insha ya Huntington “Mgongano 
wa Ustaarabu’, kwa mara ya kwanza ilipozungumzia ustaarabu na 
mgogoro uliporudishwa katika mjadala duniani kote. Malik Bennabi 
aliyezaliwa mwaka 1905 na kufariki 1973 alikuwa si tu msomi maarufu 
wa Ki-Aljeria lakini pia mwanazuoni wa Kiislamu aliyebobea katika 
kutafiti anguko la Ustaarabu wa Kiislamu na mafanikio ya Ustaarabu 
na Utamaduni wa Kimagharibi. Tatizo kubwa aliloliona Bennabi 
halina msingi katika Qur'an au imani ya Kiislamu lakini kwa Waislamu 
wenyewe. Mwandishi huyu anachunguza mbinu ya Bennabi kuelekea 
ustaarabu na pamoja na misingi yake mikuu kwa kutumia nadharia 
mtambuka. Kwa kufanya hivi, anatoa mwanga zaidi katika moja ya sifa 
za nadharia ya Bennabi inayosema Ustaarabu unasimamiwa na sifa 


| 1 Ni ufupisho wa /nternational Institute of Islamic Thought iliyo tafsiriwa kwa Kiswahili | 
\_ kama Taasisi ya Kimataifa ya Fikra ya Kiislamu 

| za Misingi jamii ya kitaaluma ya ndani na nje na kwamba mlingano 


unaweza kutokana na ustaarabu wenyewe. Yaani Mtut+Ardhi+Muda= 
Ustaarabu ambapo kwa mujibu wa Bennabi, dini ina nafasi kubwa 
na umuhimu mkubwa katika harakati za kuokoa anguko la Uislamu. 
Kimsingi Bennabi anaamini kuwa mtu ni nguvu msingi katika hatua za 
kuelekea ustaarabu na kwamba bila yeye misingi mingine haiwezi kuwa 
na thamani. 


Katika kutathmini matokeo ya nadharia ya Bennabi kwamba kama 
Waislamu hawatabadilika kiimani hawawezi kufikia malengo ya kuleta 
mabadiliko chanya katika jamii kama ilivyobainishwa katika Qurani 
tukufu 


“Hakika Mwenyezi Mungu hatabadilisha hali za 
watu mpaka wao wabadilike” (13:11). 
Chapa iliyohaririwa kutoka kazi halisi ya Badrane Benlahcene 

ISBN hbk: 978-1-56564-368-0 
ISBN pbk: 978-1-56564-367-3 
2011 


Badrane Benlahcene 


Yaliyomo 
DICR 


NENO LA AWALI 
Mfululizo Wa Muhtasari Wa Vitabu Vya IIT...v 


UTANGULIZI 

1 
SURA YA KWANZA 
Ustaarabu: Dhana na Mitazamo 5 
SURA YA PILI 


Dhana Kuu za Bennabi Katika Ustaarabu 9 


SURA YA TATU 

Tafsiri ya Harakati za Ustaarabu 13 
SURA YA NNE 

Kigezo cha Ndani cha Kijamii 20 
SURA YA TANO 

Kigezo cha Nje cha Kijamii 24 
SURA YA SITA 

Kigezo cha Ndani cha Kitaaluma 27 
SURA YA SABA 

M Kigezo cha Nje cha Kitaaluma a, 


IIIT — Mfululizo wa Vitabu kwa Muhtasari 


UTANGULIZI 


1973), msomi maarufu wa Ki-Aljeria na mwanazuoni nguli 

wa Kiislamu aliyeleta mbinu na falsafa mpya. Kazi yaBennabi 
ambayo imechanganua kwa kina sababu za kudhoofika kwa Uislamu 
na kustawi kwa Ustaarabu na utamaduni wa Kimagharibi inahitimisha 
kuwa matatizo hayako katika Qur’an au imani ya Kiislamu bali kwa 
Waislamu wenyewe. Picha halisi ya madhara ya ukoloni na sababu 
zinazolinda ustaarabu zingeweza kutatua matatizo ya ulimwengu wa 
Kiislamu na kusimamisha zama mpya ya ustawi wa Uislamu. 


K= hiki kinajikita katika kazi ya Malik Bennabi (1905- 


Kazi hii inachanganua mtazamo wa Bennabi katika ustaarabunamisingi 
inayotokana na nadharia mtambuka, yaani kwenda zaidi ya rejea 
zilizopo kuwasilisha mtazamo huu mtambuka wa Bennabi kuelekea 
ustaarabu na kuchambua muundo wake. Hii ni kusema kwamba kazi 
hii inamulika nadharia ya Bennabi kwamba sababu za ndani na nje za 
Misingi Jamii ya Kitaaluma zinabeba ustaarabu na kwamba mlingano 
unaweza kutoka katika ustaarabu wenyewe. 


Kwa mujibu wa Bennabi, dini ndio kichocheo muhimu zaidi katika 
mlingano huu wa Mtu + Ardhi + Muda = Utaarabu na ni muhimu pia 
katika kuurudisha ustawi wa Uislamu duniani. Bennabi anaona Mtu ni 
msingi mkuu wa ustaarabu na kwamba bila yeye misingi mingine haina 
maana. 

Imani ya Bennabi kwamba Waislamu lazima wabadilishe kwanza imani 
zao kabla ya kufanikisha mabadiliko katika jamii au ustaarabu kama 
ilivyobainishwa katika Qur'an tukufu (13:11) 


“Hakika Allah habadilishi hali za watu mpaka 
wao wabadilike.” 


Utafiti juu ya ustaarabu na mabadiliko ya ulimwengu umeendelea kuwa 
gumzo kwa wasomi wengi. Watafiti wengi na wasomi wameshauri 
kudurusu kazi mbalimbali za wasomi wa ustaarabu. Bennabi ambaye 
ni mwananfalsafa wa Sayansi ya Jamii wa kwanza duniani baada ya Ibn 
Khaldun, kutafiti kuhusu sheria na misingi mikuu inayoongoza jamii na 
ustaarabu duniani kote na kutazama muelekeo na historia zake. Kujikita 
kwake katika kudhoofika kwa ustaarabu wa Kiislamu kumefanya 
Bennabi kutathmini kwa kina na kutoa suluhisho. Bennabi haishii tu 
katika sintofahamu katika uchumi, siasa na ilani lakini amesisitiza kazi 
za kifikra kama chachu ya maendeleo ya ustaarabu. 


Kutokana na uelewa mkubwa juu ya Uislamu na Sayansi za jamii, 
Bennabi anachambua ufanisi wa jamii ya kibinadamu na tofauti za 
kitamaduni pamoja na ustaarabu katika mtazamo wa kiulimwengu. 
Amelenga kutatua matatizo ya kijamii kwa mwongozo wa ustaarabu, 
kigezo muhimu katika kuelewa mambo ya jamii na kihistoria. Bennabi 
amebainisha kuwa “Tatizo la kila mtu, kimsingi, ni lile litokanalo na 
ustaarabu.” 


Falsafa ya Bennabi ni mfumo mtambuka wa utambuzi wa mambo 
kwa uelewa wa kina wa Uislamu. Msimamo wake katika ustaarabu na 
misingi yake katika historia inasaidia kupima migogoro ya ustaarabu 
wa Uislamu na kuelezea vyanzo vyake pamoja na kutoa suluhisho. 
Mafunzo yake kisayansi pamoja na mtazamo wa kihistoria, kisosholojia 
na kifilosofia yamempa msingi mkubwa wa kuutathmini ustaarabu 
wa Ulaya na kuja na fikra halisi za uimara na udhaifu wa Umma wa 
Kiislamu. 


Kazi hii inalenga kutazama sababu mbalimbali za mtazamo wa Bennabi 
juu ya ustaarabu kwa kutazama mbinu, mitazamo, nadharia na 
kutathmini hatua za mbinu zake. Kimsingi, lengo la kazi hii ni kuelewa 
ustaarabu wa kisasa na matokeo yake katika maisha ya kijamii na kutoa 
mwongozo wa kistaarabu kwa wafanya maamuzi. 

Mbinu mtambuka ya Bennabi inatoa taswira ya juhudi za kisomi za 
ulimwengu wa Kiislamu tangu mapema karne ya 19 zilizolenga kutatua 
matatizo ya Waislamu na kuuinua ustaarabu wa Uislamu kupitia mfumo 
mpana wa tathmini. Matokeo yake yanatokana na falsafa ya kihistoria, 
sayansi jamii na urithi wa Ibn Khaldun. Mtazamo huu ni muhimu 
katika kupima sintofahamu mbalimbali katika ulimwengu wa Kiislamu 
na ustaarabu mwingine. 


Tunatambua fikra za ustaarabu za Bennabi, kwa kutumia mtazamo 
huu wa nadharia mtambuka, ambayo kimsingi ni mfumo maalumu 
wa muundo wa nadharia ya kisosholojia. Mtazamo huu unanasibiana 
na muongozo wa kitaaluma ambao ni msingi mkuu wa maendeleo wa | 
fikra za Bennabi. Mwandishi anatumia aina ya kwanza ya nadharia 
mtambuka . Shabaha ya utafiti huu ni kupata uelewa kuntu wa nadharia 
ya ustaarabu ya Bennabi pamoja na vigezo vinne vya nadharia ya 
mtambuka . 


Nadharia mtambuka inajumuisha utafiti wa nadharia kupata uelewa 
wa kina wa nadharia iliyopo. Katika kutazama vigezo vya ndani vya 
kijamii, mbinu hii inaangazia ndani ya eneo la utafiti ambayo inajikita 
zaidi katika vigezo vya kijamii kuliko vya utambuzi. Kwa upande wa 
vigezo vya nje vya jamii, vyenyewe vinavuka mipaka hadi kufikia 
kiwango cha juu kwa kuitazama jamii kubwa na matokeo yake katika 
matumizi ya nadharia, wakati ikisisitiza uhusiano baina ya utaratibu wa 
upatikanaji wa nadharia na taasisi mbalimbali. Bennabi anaona kigezo 
hiki kinajikita katika uhusiano baina ya vigezo vya nje vya kijamii na 
uandaaji na maendeleo ya mtazamo huu. 


Vigezo vya ndani vya kitaaluma vinaangazia taaluma au mambo 
ya utambuzi ambayo awali yalikuwa katika kigezo cha ndani katika 
ustaarabu. Hii inajumuisha jitihada za kutambua nadharia, mitazamo, 
mabadiliko ya nadharia pamoja na zana za nadharia mtambuka. 
Vigezo vya nje vya kitaaluma vyenyewe vinageukia nyanja nyingine 
za kitaaluma kwa ajili ya kupata mawazo, zana, fikra na nadharia 
mbalimbali kuelekea ustaarabu. Kwa mtazamo wa Bennabi, kigezo hiki 
kinajumuisha matokeo ya Qur'an, fikra za kidini katika ulimwengu 
wa Kiislamu, falsafa, saikolojia, sayansi asilia, pamoja na shughuli 
mbalimbali za kitaaluma nje ya uga wa elimu ya ustaarabu na nadharia 
zake mbili zilizozoeleka. 

Nadharia mtambuka inatoa mbinu maalum za kupata uelewa, tathmini, 
ukosoaji na kuboresha nadharia zilizopo. Wanazuoni wa nadharia 
mtambuka wamefuatilia kwa kina, ulinganifu na uwanda mpana wa 
nadharia za kisosholojia. Kimsingi nadharia mtambuka, ina fursa kubwa 
kwa kufanya uchambuzi na tathmini ya kina kwa nadharia zilizopo. 


Mbinu ya ulinganisho, inayotumiwa na utafiti huu, inatumia muundo 
wa nadharia mtambuka katika kuelewa mtazamo wa Bennabi na 
kulinganisha mtazamo huo na ule wa Ibn Khaldun na wengine. Utafiti 
huu unatumia mbinu mseto kwa kujumuisha tathmini ya kihistoria, 
tathmini ya ulinganisho na tathmini ya maudhui. Kwa mbinu hii 
ya kulinganisha, mwanandishi anakusudia kuelewa na kugundua 
kutofautiana na kufanana kati ya mtazamo wa Bennabi na mitazamo ya 
wanazuoni wengine. Mbinu ya tathmini ya kimaudhui inaonesha fikra, 
mitazamo na uelewa wa maelezo ya Bennabi, kufafanua muundo mkuu 
wa mtazamo wake, pamoja na mawazo mbalimbali kama mfumo katika 
uelewa wa kina kwa kuzingatia nadharia mtambuka. Kupiga hatua toka 
ufahamu mdogo hadi mkubwa ni kipimo kimojawapo cha ufahamu wa 
kifalsafa katika kushughulikia masuala tanzu katika jamii. 


Vyanzo vikuu vya utafiti wa sasa, kufanyia tathmini mfumo na 
mtazamo wa Bennabi kuelekea ustaarabu ni kazi halisi ya Bennabi 
aliyechapisha kazi zake zote katika mada moja iitwayo Mushkilat al- 
Hadarah (matatizo ya ustaarabu), pamoja na kazi nyingine katika uga 
wa sosholojia na matawi yake mbalimbali kama vile: falsafa ya historia, 
anthropolojia, historia na nyinginezo. Mwanadishi anatumia vitabu 
vingine kama vyanzo vyake vya pili. 

Ustaarabu: Dhana na Mitazamo 


tazamo mtambuka una mafanikio makubwa katika 

| \ / | nadharia na utafiti katika ustaarabu kwa kuwa inajumuisha 
nyanja zote. Unapofanya utafiti kuhusu maendeleo ya 

dhana ya “ustaarabu” na mitazamo mbalimbali katika mambo yake | 


katika kipindi chote cha historia, inaweza kusaidia utambuzi wa 
mitazamo mikuu katika uga wa utafiti katika mambo ya ustaarabu. 


Kutambua namna gani dhana ya ustaarabu imemea kutoka katika 
utamaduni na lugha tofauti tofauti katika ustaarabu kuna changamoto 
kubwa hasa ulimwengu wa Kimagharibi na ule ufuatao utamaduni 
wa Kiislamu. Ugumu mwingine ni tofauti katika maana ya ustaarabu 
katika nyanja tofauti. Watafiti wengi wanakubaliana kuwa ustaarabu 
ni mjumuiko mpana kabisa wa tamaduni mbalimbali. Huntington, 
kwa upande wake anauweka ustaarabu katika uga wa kihistoria na 
maendeleo kwa kuzingatia muda. Pia anaunganisha ustaarabu na dini, 
sifa ya msingi ya ustaarabu kama alivyofanya Ibn Khaldun, Toynbee, 
Bennabi na wanazuoni wengine wa ustaarabu. 


Uislamu na Mtume Muhammad (S.A.W), umebadilisha misingi ya 
mahusiano ya kijamii katika jamii za makabila ya Kiarabu mpaka katika 
misingi inayoegemea mawazo ya utamaduni wa kiraia wa Kiislamu 
pamoja na tofauti ya matabaka katika jamii na makundi ya kikabila. 
Kama muanzilishi wa jamii mpya na ustaarabu, Mtume Muhammad 


pee __ _ Eaaas _ es _ = 4 

(S.A.W) alitambua kuwa maendeleo ya maeneo ya mjini lazima yawe 
mbadala wa maisha ya kuhamahama na utamaduni wa kimakabila. Mji 
wake wa Madinah ulikuwa kitovu cha mabadiliko hayo ya ustaarabu. 


Neno ‘ustaarabu’ lilitokea kwa mara ya kwanza katika utamaduni 
wa Kiislamu katika karne ya 14 katika maandiko ya Ibn Khaldun. 
Ibn Khaldun ndiye aliyetambulisha kwa mara ya kwanza hadarah na 
‘umran inayoweza kulinganishwa na neno ‘ustaarabu’ na ‘Ilm al-‘Umran 
(sayansi ya ustaarabu). Ibn Khaldun aliutazama ustaarabu kama taifa 
muhimu ambalo binadamu wanaishi pamoja. Dhana yake inaainisha 
sifa ya kubadilika katika hatua za maendeleo ya mwanadamu. 


Dhana ya ustaarabu iliendelea zaidi miongoni mwa wanazuoni wa 
Kiislamu mwishoni mwa karne ya 19 pale Uislamu ulipopata nguvu 
na kupambana na Ulaya ya kisasa. Dhana ya hadarah ikawa maarufu 
katika majukwaa ya kisayansi na kisomi katika ulimwengu wa Kiarabu 
na Bennabi alikuwa mwanzilishi katika kuchagua kufafanua neno 
‘ustaarabu. Katika lugha nyingine zitumikazo katika ulimwengu wa 
Kiislamu, madaniyyah au nyingine zinazofanana nazo zilitumika. 


Mitazamo ya Kiislamu na ile ya Kimagharibi inakubaliana katika 
misingi mikuu ya ustaarabu kama; maisha ya mjini, mpango au 
taasisi, na maisha ya starehe. Maneno mbalimbali katika lugha tofauti 
yamekuwa yakitumika kufafanua dhana ya ustaarabu kwamba ustaarabu 
unajumuisha; jamii ya mjini, wengine toka serikalini, namna ya kisomi, 
uwezo wa watu kubadili mazingira yao na maisha yao, majukumu 
maalum, mtandao wa mahusiano ya jamii, na mfumo wa imani na 
dhana ya Mungu au nguvu nyingine. 


Ingawa makubaliano katika sifa za msingi za ustaarabu, bado kuna 
mitazamo tofauti, mbinu tofauti, shabaha tofauti na dhana tofauti. 
Mitazamo mbalimbali inaonekana katika mirengo mikuu ya kifalsafa, 
historia, na sayansi jamii pamoja na mirengo midogo ya anthropolojia 
na sosholojia. Wasilisho hili linaonesha mfumo wa uelewa wa mambo 
ya ustaarabu kwa ujumla wake na kipekee katika dhana ya Bennabi. 


Falsafa ya historia imeibuka kama jitihada za ufafanuzi wa mambo 
kwa mpangilio. Wakati historia ni muongozo wa kwanza, yaani stadi 
ihusuyo vitendo, matukio yaliyopita pamoja na hali ilivyo, na falsafa ya 
_ historia ni muongozo wa pili unaojumuisha stadi kuhusu mada husika. 
\ Inaweza kufahamika kuwa stadi mtambuka, ambayo hailengi moja kwa , 

' moja, katika matukio, vitendo na hali tofauti tofauti, badala yake, stadi 
hii isiyo ya moja kwa moja inatafuta kuelezea na kufafanua majibu 
kuhusu mabo yaliyopita. Wanafalsafa wa historia wanatumia mitazamo 
mipana kuhusu michakato ya kihistoria. 


Wanahistoria wanajaribu kuelezea mambo yaliyopita, sababu za 
kubadilika kwa jamii na mifumo ya kidunia katika mijongeo ya | 
kihistoria. Baadhi ya kambi za kifalsafa zinasisitiza uwepo wa utashi wa 
kiungu wakati wengine wakiona ni jukumu la kila mtu, au uchumi na 
sababu zingine zimhusuzo mtu mmoja mmoja ndizo hufanya mchakato 
wa kihistoria. Katika mtazamo endelevu wa kihistoria, Plato, Herder, 
Hegel na wanazuoni wengine wa Ulaya wanaona mfumo wa Kiyahudi- 
Kikristo katika masuala ya muda na historia kama mchakato ulio katika 
mstari mnyoofu unaounganishwa na fikra za kisasa katika mizunguko 
ya kihistoria. 


Bila kuwa na dhana inayokubalika kwa ujumla inayoweza kutoa 
mfumo wa umoja, waliojaribu kuandika historia ya ulimwengu 
wametumia mitazamo mitatu; muundo wa mfululizo wa utamaduni 
au ustaarabu ambao tamaduni zote zinafuata mfumo wa maendeleo; | 
mfumo endelevu; na mfumo sambamba uliorahisi katika historia ya 
mwanadamu kwa kuzingatia watu mbalimbali. Mfumo wa mfululizo 
ndio mfumo ulioendelezwa sana na kujitokeza kutoka katika kazi za 
wasomi wakubwa wa ustaarabu kama Ibn Khaldun. 


Ikilinganishwa na mfumo wa zamani wa falsafa ya historia na 
mitazamo mbalimbali ihusuyo ustaarabu, mtazamo ya sayansi ya jamii 
ndio kwanza unajitokeza. Anthropolojia ndio ilikuwa sayansi jamii ya 
mwanzo kugusa stadi ya ustaarabu wa binadamu na utamaduni wake. 
Ustaarabu katika mtazamo wa ki-anthropolojia, ni kiwango cha juu cha 
utamaduni na kitambulisho cha utamaduni. 


Wataalamu wa sayansi ya jamii huisoma historia kwa njia tafauti. Njia 
ya sayansi ya jamii kihistoria haikusudii kuanza kujenga vigezo vya | 
maendeleo vya mchakato wa mabadiliko uliosukwa kabisa. Badala | 
yake, njia hii inajikita katika kutazama historia, ikichambua vipengele 
vya matukio ya kihistoria yaliyotuka kijamii, kwa kubaini vyanzo, 
sababu, na au nguzo zake. Kwa muktadha huu, ustaarabu kwa maana ya 
mchakato kabambe wa kihistoria na maendeleo unaokuwa kwa muda 
mrefu hatua kwa hatua, unahusisha upeo mkubwa wa sayansi ya jamii. } 


Soa 

Kama ilivyo kwa wanafalsafa na wasomi wa historia, kadhalika watafiti | 
wa sayansi pevu ya jamii wanaamini kuwa katika kitambo kirefu cha 
muhula wa kufanya uchambuzi, wanaweza kubaini kiini cha sababu za 
mabadiliko katika maisha ya mwanadamu. 


Matatizo makuu katika wakati wa sasa yanaonekana kuongezeka 
kuwa ya ki-sosholojia kuu na hivyo kuhitaji nadharia ya inayokidhi 
uwanda huo na masuluhisho ya kiutafiti. Matatizo mengi ya sosholojia 
kuu (macrosociology) na maendeleo yake hayawezi kufahamika au 
kufanyiwa kazi isipokuwa katika muktadha mpana wa mambo ya 
kijamii. Sosholojia kuu na msisitizo wake katika uchambuzi wa vipengele 
mbalimbali imechangia kwa kiasi kikubwa katika stadi pana ya mambo 
kwa kutathmini michakato ya muda mrefu, mifumo ya kitamaduni, 
jamii na ustaarabu. 


Sosholojia ya mabadiliko imechangia katika stadi ya ustaarabu na 
mabadiliko ya kihistoria kwa kutenganisha viwango vya mabadiliko kwa 
kuzingatia vigezo vya: ukubwa (familia, jamii, utamaduni, ustaarabu, 
ulimwengu); muda (wa kihistoria, kipindi kirefu, kipindi kifupi; au 
kigezo cha nyanja zenyewe (ya kitamaduni, ya kisomi, na ya kistaarabu). 


Mtazamo wa sayansi jamii unajikita katika ushahidi unaoonekana 
umekwepa maswali mengi ya nadharia na falsafa. Ushahidi umeainisha 
mahitaji ya ki-mbinu katika stadi mtambuka na tathmini ya hatua kwa 
hatua katika upana wake. Dhana nyingi za ‘ustaarabu’ zingeweza kusaidia 
kuzingatia sifa za sura tofauti tofauti na mitazamo iliyopo isiyotosha. 
Kushindwa kwa mitazamo mingine kusimamia ufahamu juu ya stadi za 
ustaarabu kunaona ustaarabu hauwezi kutoshelezwa sawasawa katika 
ngazi zote katika kutenganisha mambo, bali yanapaswa kujumuishwa 
katika muktadha wa mtazamo wa kiulimwengu. 

katika ulimwengu wa kisasa wa Kiislamu kwa kushindwa _ 

kubainisha sababu za migogoro na kujikita katika dalili tu. 
Bennabi anaeleza kwamba juhudi za kuanzisha zama za muamko 
katika ulimwengu wa Kiislamu hazikuweka misingi inayofuata 
hatua maalumu kupambana na migogoro. Tatizo limeanzia katika 
utamaduni wa kiislamu baada ya kipindi cha al-Muwahhid na Bennabi 
alisema mchakato wa kihistoria ulifungua njia kutokea kwa ukoloni. 
Kujitokeza kwa ukoloni si sababu kubwa hata hivyo kwa hali ya sasa ya 
ulimwengu wa Kiislamu, lakini ni urahisi wetu wa kutawalika katika 
sababu nyingi za kuongezea. 


B ennabi alikosoa nyendo za wana-mabadiliko na wana-usasa 


Ufafanuzi wa Bennabi kuhusu ustaarabu unatofautiana. Alitambua 
kwamba ustaarabu unawezesha uwezo wa kijamii kupambana na 
matatizo makubwa katika jamii, na kuonesha mizania kati ya nyanja ya 
kimaadili na nyanja ya kidunia katika maisha ya mwanadamu. Kwa kuwa 
jamii inathibitisha shughuli za kibinadamu katika utawala wa historia, 
jamii inakuwa ni nguvu ya msingi katika mchakato wa ustaarabu. 


Bennabi alifafanua kuwa nyanja za kimaadili na kimaada ni muhimu 
katika kutengeneza mizania na usawa katika jamii ya kibinadamu 


na hivyo kudumisha umoja na mshikamano. Akiielezea dhana ya / 

ustaarabu kwa kutumia muundo wake na mantiki yake ya kijamii, 
Bennabi anasema, ustaarabu ni: “... mwanadamu anajifunza namna ya 
kuishi katika kikundi na anaelewa...umuhimu mkuu wa mtandao wa 
mahusiano ya kijamii katika kupangilia maisha ya binadamu kwa ajili 
ya kutekeleza kazi na majukumu ya kihistoria.” 


Kwa Bennabi, kanuni ya “Ustaarabu = Mtu + Ardhi + Wakati” 
unawakilisha mlinganyo wa ustaarabu, ambao kimuundo unafanya 
sifa au viungo vyake. Sifa hizi za msingi za aina yoyote ya vitendo vya 
kistaarabu au zao inaonesha kwamba matatizo ya ustaarabu yanafanya 
mgawanyiko katika makundi makuu matatu: Mtu, ardhi na wakati. 


Bennabi anaeleza kuwa vitu vyote anayotengeneza binadamu 
vinatokana na mtu (Insan), ardhi (Turab), na wakati (Waqt). Vitu hivi 
vitatu vinavyopatikana katika kila jamii ni msingi mkuu kwa jamii 
kuanza mchakato wa ustaarabu. Tunapozungumzia kisayansi, uundaji 
wa tabia za mtu, matumizi ya ardhi, na mpangilio wa wakati, ndio 
muda maalumu ambao ustaarabu unatoa huduma muhimu kwa jamii 
pamoja na msaada katika mahitaji ya binadamu kwa ajili ya maendeleo. 
Katika mlinganyo huu, mtu (Insan), ni zana ya msingi ya ustaarabu na 
nguvu ya msingi katika mchakato wa ustaarabu. Bennabi anapingana 
na harakati za wana-mageuzi katika ulimwengu wa Kiislamu katika 
kubadilisha mazingira yake kuliko sababu za kibinadamu, na kuhoji 
kwamba tunapaswa kumbadilisha mwanadamu. Bennabi anaeleza 
kwamba ustaarabu unakuwa kutokana na mwanadamu mwenye aina ya 
mabadiliko ambaye anaweza kubadili tabia zake kuelekea katika fikra 
zake katika kutekeleza majukumu yake katika jamii. 


Dhana ya kujitambua (tawjih), kwa mujibu wa Bennabi ni hamasa 
katika harakati za ustaarabu, umoja katika malengo, na kuepukana 
na migogoro kati ya juhudi zitokanazo na chanzo kimoja na kuwa na 
malengo tofauti. Bennabi anaona utamaduni kama sifa ya mwanzo 
inayomsukuma mwanadamu kama sehemu ya jamii na jamii kama 
chombo cha mjumuiko. Mfumo wa utamaduni unaonesha muelekeo 
wa ustaarabu na mwisho wake katika historia. 


Katika mlinganyo wa Bennabi, dini ni kiungo muhimu na kuelekeza 
vigezo vitatu kuelekea mchakato ya ustaarabu. Mifumo yote ya ustaarabu 
katika historia imemea kutokana na fikra za kidini. Hata hivyo, katika 
mtazamo wa Bennabi, dini haiwezi kuanzisha kazi zake za ustaarabu 

| kama chachu labda tu iegamie katika mchakato wa ustaarabu ambao 


unajumuisha, mwanadamu, ardhi na wakati katika mradi mmoja. 
Bennabi anafafanua kwamba ustaarabu wa kisasa umeunda mjumuiko 
halisi wenye kubadilika wa mwanadamu, ardhi, na wakati katika misingi 
ya fikra za kidini. 


Bennabi anafafanua asili na chanzo cha utawala katika jamii, ambapo 
viungo vya kila kitendo vimo katika mambo matatu: Vitu, watu, na 
fikra. Kutumia njia hii ya mjumuiko katika vitu hivi vitatu unaonesha 
kuwa vitendo vyote, shughuli zote, na amali zote ni jumla ya watu, 
kuongeza jumla ya vitu, kuongeza na jumla ya fikra nyuma ya vitendo 
hivyo. Kufanikiwa kwa ustaarabu kunatokana na jumla ya shughuli 
inayotokana na jumla ya shughuli zote zinazofanywa na mwanadamu. 


Katika utawala wa mtu, ustaarabu unaanzia mchakato wake na mtu 
mmoja aliyebadilika na kujihusisha na shughuli za kijamii. “Utawala 
wa mtu” wa Bennabi unajumuisha jumla ya mahusiano, jengefu au 
kwa ujumla wake, katika kikundi fulani, na kusisitiza umuhimu wa 
mahusiano hayo. Matokeo yake, hatma ya jamii katika mchakato wa 
ustaarabu unaegemea katika kulingana na hali halisi au ubora wa 
mahusiano, katika mfumo huo ulioundwa na utawala wa mwanadamu. 


Kwa mujibu wa Bennabi, utawala wa fikra unajumuisha mawazo 
yaliyopendekezwa yaliyotokana na vyanzo vitukufu au vyanzo vingine 
na kufanya kazi kama mfumo ulianza na kuongoza jamii kwenye misingi 
ya kimaadaili. Katika ustaarabu wa Kiislamu, mawazo yaliyopendekezwa 
yanatokana na Qur’an na Sunna. Bennabi anazingatia ustaarabu kama 
matokeo ya maisha, fikra zenye kubadilika zinazohamasisha jamii 
iliyostaarabika toka awali kuingia katika historia kuunda fikra kwa 
mujibu wa mifano yake halisi. 


Utawala wa fikra unatoa mtazamo na mifumo halisi katika jamii 
kuunda ustaarabu wake, na kuunda misingi ya awali ya binadamu wote 
katika jamii inaweza kufuata, utamaduni maalum. Utawala wa fikra 
ni muhimu katika jamii katika majukumu ya kujenga katika historia. 
Utawala wa vitu kwa upande wake unatoa vifaa, njia za mawasiliano, 
rasilimali asilia, na vitu mbalimbali vinavyohitajika katika mchakato wa 
ustaarabu. Utawala wa vitu unatoa mahitaji ya vitu katika harakati za 
kihistoria katika jamii na kuelezea nafasi ya jamii katika mchakato wa 


| ustaarabu. 

Bennabi anasisitiza kuwa hakuna shughuli ya kihistoria inaweza | 


kutokea tawala hizi bila “mtandao wa mahusiano wa kijamii’, dhana 
inayounganishwa na ufahamu wake katika hali halisi na mabadiliko 
katika jamii kutokana na mitazamo ya jamii na kiutamaduni. 
Mnyumbuliko wa mahusiano katika tawala tatu unaonesha na kutumia 
mitandao wa mahusiano ya kijamii. Mfumo huu wa utawala unatoa 
mahusiano ya kiwango cha chini katika tawala zote tatu kwa kitendo 
chochote cha kihistoria kinachotaka kutengeneza ustaarabu. Tawala 
hizo tatu haziwezi kufanya kazi sawasawa bila mitandao ya mahusiano 
ya jamii. 


Kwa kuwa Bennabi alimulika katika namna ya kujenga upya jamii ya 
Kiislamu, kurudisha utamaduni wake, na kutenganisha na sifa hasi 
zilizotokana na zana za anguko, amesisitiza kuwepo kwa “Uhuru wa 
kisosholojia.”” Alama ya kuanzia katika sosholojia ni kutafsiri tena dhana 
ya ‘jamii. Bennabi anasema wakati jamii asilia si jamii yenye kubadilika, 
jamii ya kihistoria ni yenye mabadiliko. Anaongeza kuwa sifa nyingine 
zinafanana katika aina zote za jamii za kihistoria. Mitandao ya 
mahusiano ya kijamii inaunganisha wanajamii na kuelekeza shughuli 
za kufanya kutimiza kazi zinazofanana ambayo ni malengo maalum na 
mafunzo ya jamii. 

Tafsiri ya Harakati za Ustaarabu 


wa tarakimu unaofuata mpangilio maalum katika vitu sawa 

lakini visivyofanana’, na kupendekeza kuwa ustaarabu wa 
namna hii ya mzunguko (duara) na inafuata mfumo uliopangiliwa. 
Kila kikundi cha jamii kinakuwa na sifa za kipekee na kikundi 
kingine kukusu ustaarabu na kwamba kila aina ya ustaarabu ina sifa 
iyoipwekesha. Kimsingi ustaarabu unatofautiana katika hali zake za 
saikolojia ya muda (psycho-temporal) lakini zinafanana katika mfumo 
wa kihistoria katika ujumla wake. 


B ennabi anautazama mzunguko wa ustaarabu kama “mfululizo 


Bennabi anaeleza kuwa ustaarabu unaanza na mzunguko wake wakati 
misingi yake mikuu inapojumuishwa katika mfumo wa fikra za kidini, 
na kuishia pale misingi hiyo mikuu inapokosa sifa ya mabadiliko na 
muingiliano. Ustaarabu wa aina yoyote unafanya kazi yake ya kihistoria 
mpaka ushindwe na kuacha kutimiza wajibu wake kuendeleza na 
kuongoza utu. Mchakato huu wa mpito wa ustaarabu unahalalisha hali 
ya mzunguko katika historia. 


Bennabi pia anasema jamii yoyote katika mchakato wa ustaarabu 
utafuata mfumo unaoeleweka kuelekea katika mabadiliko. Baada ya 
kumaliza kipindi cha kabla ya ustaarabu, jamii itapitia hatua ya pili 
inayopitia hatua tatu: nafsi, sababu na uwezo binafsi. 


Dhana ya mzunguko unaweza kusuluhisha matatizo kwa kutazama 

nafasi mzunguko wa kihistoria na kufahamu sababu za kushindwa 
na mambo muhimu katika maendeleo. Dhana ya mzunguko inaweza 
kueleza harakati za ustaarabu na mfumo unaotawala kutathmini 
na kuuelewa uwepo wa masuala ya kijamii ya binadamu. Bennabi, 
aliyeendeleza fikra kutoka kwa Ibn Khaldun anapendekeza kuwa 
ustaarabu wa binadamu unaanzia katika mahali Fulani na kufuata 
utaratibu uliopangwa. Katika hatu ya mwisho, vigezo vya ustaarabu 
unapitia na kwenda katika mahali pengine. Mapitio haya yanajumuisha 
uwepo wa mzunguko. 


Bennabi anaamini kuwa hatua tatu za mzunguko hazitokani na kuhama 
kibahati nasibu kutoka hali moja kwenda nyingine, badala yake muhamo 
huo unadhihirisha mabadiliko mengi ya ndani na uboreshwaji wa kina 
kwa watu na jamii. Hivyo ni lazima kuwa na mazingira maalum ya 
kutengeneza mseto wa kihistoria unaojumuisha vijenzi vyake vyote 
vitatu, ambavyo ni; watu, ardhi na wakati. Mseto huu wa mjumuiko 
ndio unaoasisi jamii kwa vile unavyoafikiana katika kuanzisha mwendo 
wake wenyewe wa kihistoria. Mpaka hapa, kanuni na maadili ya jamii 
vinakuwa bado hazijakamilika. 


Hatua ya awali ya kila ustaarabu, fikra za kidini zinapanda mbegu 
kuanzisha harakati za ustaarabu. Kisha, hatua ya kiroho inaanza 
kumiliki maisha ya mtu mmoja mmoja na jamii. Katika hatua hii, 
mwanadamu aliyesambaratika atabadilika kuwa mwanadamu mwenye 
ushirikiano na wenzake, wakati mitandao ya mahusiano ya kijamii 
ni yenye nguvu. Mchakato huu unaunganisha ufahamu katika kazi za 
kiuhusiano kufuata sifa za fikra za kidini. Mtu mmoja anaishi katika 
hali hii mpya kwa kuzingatia sheria za kiroho. 


Mtandao wa mahusiano ya jamii unafikia mahali pazuri wakati fikra 
za kidini zinazidi kupanuka. Wakati huohuo, ustaarabu sasa unaweza 
kuendana na matatizo na mahitaji, kuanzisha utaratibu mpya na viwango 
vipya. Kisha hatua ya kiroho inapungua kutegemeana na maendeleo ya 
jamii, kuongeza kwa matatizo yanayonasibiana na mali, na kupanuka 
kwa ustaarabu na kuupeleka ustaarabu katika hatua ya pili. Sababu hizo 
sasa zinatawala shughuli zote wakati ustaarabu ukiendelea kupiga hatua 
katika maendeleo. Wakati ustaarabu ukihamia hatua ya kimantiki, 
jamii inafurahia maendeleo mazuri ya mahusiano ya kimtandao lakini 
ikiwa na changamoto kadhaa. Katika muktadha wa kisaikolojia, mtu 
mmoja hawezi kuwa na udhibiti katika nguvu muhimu wakati wa_ 

kutekeleza majukumu ya kijamii. Sehemu za misukumo na nguvu ya 
jamii zimeangukia katika kushindwa na zingine kuanguka kabisa. 


Kupitia kipindi chote cha historia ya ustaarabu, mchakato wa mageuzi 
kutoka hatua hadi hatua inaegemea katika saikolojia ya mtu mmoja 
mmoja na muundo wa maadili wa kijamii ambao unakoma kurekebisha 
tabia ya mtu. Wakati nguvu zinazingatia mantiki zinapoanza kupoteza 
uwezo wake katika shughuli za mtu binafsi, ustaarabu unakabiliana 
na mazingira mapya wakati msukumo wa ufahamu unapotawala 
misukumo mingine ya kiroho na kimantiki. Ustaarabu unaingia katika 
hatua ya baada ya ustaarabu na vigezo vyake moja kwa moja vinaingia 
mjumuisho wa mtu, ardhi, na wakati. Katika hatu hii ya tatu, mtandao 
wa kijamii unapotea na fikra za kibinadamu au jamii hupoteza ufahamu 
ya kibinafsi. Katika hali hii, vurugu na kutotii sheria huchukua nafasi. 
Ufahamu mbalimbali unakombolewa taratibu kadri udhibiti wa roho 
unapopungua taratibu. 


Wakati ufahamu unapokombolewa wote, hatma ya mwanadamu 
inaangukia katika ushawishi, hatua ya nne ya ustaarabu inaanzia hapo, 
pamoja na fikra za kidini zinapofikia kufanya kazi zake za kijamii. 
Matokeo yake ni kwamba, jamii inatawanyika na kufanya mwisho wa 
mzunguko wa ustaarabu. Wakati matarajio ya roho (nafsi) yanapogonga 
mwamba, ufahamu pia unashindwa kufanya kazi. 


Bennabi anaamini kwamba ustaarabu unahusisha mizunguko yenye 
kuhusiana inayoanza na fikra za kidini na kumaliza pale ambapo nguvu 
za ufahamu za binadamu zinapotawala nguvu za kiroho na kihoja. 
Pia anaamini kuwa, mzunguko huu uliokamilika wa ustaarabu wenye 
hatua tatu unaonesha nguvu muhimu za ustaarabu na namna gani 
unabadilika kutoka hatua moja kwenda nyingine. Kwa kutambua kila 
hatua mabadiliko ya ustaarabu na kuelewa sifa zake inatusaidia kuleta 
mfumo wa jumla wa maendeleo na mabadiliko hayo. 


Kwa kutumia mgawanyo wa jamii alioufanya Bennabi, jamii ya 
binadamu haiwezi kujipachika yenyewe katika mahali fulani katika 
maisha yake, bali, huhama kutoka katika hali moja kwenda nyingine 
kwa kutumia sifa za sosholojia za kijamii za maendeleo yake. Kwa hiyo, 
kutambua nafasi ya jamii katika muhimili wa kimaendeleo ni muhimu 
kubainisha hatua ya jamii husika, matatizo yanayooihusu, pamoja na 


| utendaji wake. 

Kwa upande wa muhimili unaowakilisha hatua za maendeleo, jamii 
ya kihistoria inachukua eneo mahususi, anasema Bennabi. Historia 
inaonesha kuwepo kwa hatua tatu; jamii kabla ya ustaarabu, jamii 
iliyostaarabika, na jamii baada ya ustaarabu. Wakati wote kila jamii 
inakuwa katika mojawapo ya hatua hizi na sifa zake ainishi. Bennabi 
anaangazia katika historia, sosholojia na saikolojia katika mbinu za 
kuelewa mambo yahusuyo ustaarabu. Anatumia tafsiri ya saikolojia ya 
jamii kuelezea safari ya kihistoria ya jamii katika kugundua sifa za sasa 
za ulimwengu wa Kiislamu. 


Bennabi anaona kuwa mtu mmoja mmoja katika jamii kabla ya 
ustaarabu, kuwa ni mtu huru ambaye yuko tayari, kama Bedui wa 
Kiarabu katika zama za Mtume Muhammad (S.A.W.), kuingia katika 
mfumo wa ustaarabu. Jamii kabla ya kipindi cha ustaarabu inahitaji 
msukumo katika kuhamasisha ufahamu wa vitivo vya ustaarabu. 
Ingawa jamii ina sifa za msingi za ustaarabu yaani; watu, ardhi, na 
wakati, sifa hizi haziwezi kujongea bila msukumo wa fikra za kidini. 
Bila muingiliano kati ya watu, ardhi na wakati katika mfumo wa fikra 
za kidini, jamii haitaweza kufanya mchakato wake wa ustaarabu au 
kujionea mabadiliko ya saikolojia ya kijamii. 


Maendeleoya saikolojiaya mtu mmoja moja najamii yataruhusu harakati 
za ustaarabu kwakuwa uwezo wa jamii ulilenga katika mradi wa kijamii. 
Wakati jamii iliyostaarabika inapoanza kujibadilisha kufikia malengo 
yake, ustaarabu wake hujidhihirisha. Hatua iliyostaarabika inaakisi 
uwezo wa jamii kupanga na kuunda mtazamo wake wa kiulimwengu 
na kitamaduni, Kipindi mwanadamu anapotaka kuanzisha mchakato 
wa ustaarabu, mtandao wa mahusiano wa jamii huimarika zaidi. Katika 
muktadha kama huu, jamii inaweza kulinda ustaarabu wake na kupiga 
hatua katika maendeleo yake. Watu wote, mmoja mmoja katika hatua 
hii hufurahia ulinzi wa jamii, na jamii inapofanikisha majukumu yake 
ya kustaarabisha. 


Jamii inapofikia hatua ya baada ya ustaarabu, hapa inakuwa si yenye 
kubadilika tena na kupoteza uwezo wake wa kustaarabisha, na hivyo 
kufikia katika anguko. Hatimaye, fikra za kidini zinakoma kujumuisha 
vigezo vya kistaarabu, pamoja na kusinyaa kwa mtandao wa mahusiano 
ya kijamii. Hata hivyo bado anguko halijafika tamati. Kitendo kingine 
cha ustaarabu kinaweza kuilinda jamii kutokana na hatima na 


mabadiliko ya njia yake ya anguko. Pindi jamii inapokosa muundo / 

_ wake wa kitamaduni, utawala wake wa kifikra unaingia katika kipindi 


cha vurugu na hapo utamaduni wake unakosa dhima ya kustaarabisha. 
Bennabi amegundua mkanganyiko kuhusu hatua na kutoeleweka kwa 
sifa zake miongoni mwa wasomi. Mkanganyiko huu wa hatua utafanya 
juhudi yoyote ya kutatua matatizo ya jamii kuwa ngumu. 


Bennabi anajaribu kutatua tatizo la hali ya sasa katika ulimwengu 
wa Kiislamu kwa kumulika katika hatua yake ya tatu, ambapo jamii 
imepoteza fikra zake za awali au tabia ikilinganishwa na hatua zingine. 
Kutatua matatizo yake, jamii lazima irejee katika asili yake na tabia ya 
kubadilika kwa kumtengeneza mwanadamu mpya aliyekombolewa 
katika sifa za hatua ya tatu ya ustaarabu yaani hatua baada ya ustaarabu 
wa mwanadamu. Baada ya hapo, anaweza sasa kuingia katika mzunguko 
mpya wa mjumuisho pamoja na ardhi na wakati kwa kushirikisha 
fikra za kidini. Beannabi anaona umuhimu wa kufahamu masuala ya 
kihistoria na sababu za kuanguka kimaendeleo. Matatizo ya kijamii ni 
ya kihistoria: kile kinachofaa kwa jamii katika hatua fulani ya maendeleo 
inaweza kuwa na madhara katika hatua nyingine. 


Pia Bennabi anachanganua mabadiliko ya jamii kutoka katika mtazamo 
wa kisaikolojia ya jamii na kuingiza dhana tatu za zama za maendeleo 
ya kisakolojia ya jamii. Hapa anaonesha dhana nzima ya mahusiano 
mnyumbuliko kati ya utawala wa watu, vitu na fikra zinazotoa maana 
ya dhana ya zama tatu. Bennabi anasema jamii yoyote ina mfumo 
wake wa utamaduni mtambuka ambapo utawala wa vitu, watu, na 
fikra vinafanywa viingiliane na vitendo vya jamii vinavyofanyika kwa 
pamoja. 


Jamii katika zama zake za mwanzo inaunda hukumu na maamuzi 
yake kulingana na vigezo vinavyowekwa na utawala wa vitu. Asili na 
ubora wa hukumu hizo zinaendana na mahitaji ya binadamu ya kijima 
na kumfanya awekwe katika utawala wa vitu. Bennabi anaendelea 
kufafanua kuwa jamii ya kibinadamu imepitia zama za vitu katika 
hatua kabla na baada ya ustaarabu. Jamii ya sasa ya Kiislamu, inaathiri 
viwango vya kisaikolojia na vya kiroho (maadili), kijamii, kitaaluma, 
na viwango vya kisiasa, wakati utamaduni unapoelemea katika vitu, 
vitu vinakuwa ndio kipaumbele katika vigezo, hukumu zitakuwa idadi 
kuliko ubora, na hapo kila kitu kitahukumiwa kwa vipimo vya vitu, na 
si vigezo (thamani). 

Katika zama zake za pili, jamii inaunda hukumu zake kulingana na 
viwango vya kisasa vya kibinadamu au kwa mfano, kuchukua kutoka 
katika utawala wa watu, na si vitu. Katika hatua hii utawala wa vitu na 
fikra unapaswa kutumika pamoja na utawala wa watu. Hapa Bennabi 
anapigia mfano wa Jahil, yaani, jamii kabla ya Uislamu wa matumizi 
ya utawala wa watu ambao ulifungamanishwa na mipaka ya kikabila. 
Katika jamii ya sasa ya Kiislamu, kuna makutano kati ya kujikita katika 
vitu na watu, ambao kimsingi Bennabi anasema ni wenye madhara 
hususan katika vigezo vya kiroho (maadili) na vya kisiasa. 


Mwandishi anaamini kuwa dhana ya zama tatu ni zana muhimu katika 
kupima harakati za jamii katika kipindi cha historia, na kupima sifa 
zinazoongoza za jamii katika muda maalumu kutambuakama jamii 
inastawi au inaanguka. Kitendo cha jamii kinapaswa kuonwa kama 
shughuliinazoingiliana, paleambapo utawala wavitu unapochanganyika 
na tawala nyingine za watu na fikra. Kwa kawaida utawala mmoja ndio 
hutokea kutawala mingine, ukitofautiana kutoka jamii moja na nyingine 
katika masuala ya fikra na tabia. 


Dhana ya zama tatu ungeweza kutumika kama kipimo cha ukomavu 
wa kisaikolojia ya jamii, uelekeo wa mchakato wa kustaarabisha, 
mpangilio wa shughuli zake, na kuhamisha kwa sifa kutoka hatua 
moja hadi nyingine katika kipindi chote cha historia. Vilevile, kutawala 
kwa utawala mmoja katika tawala mbili zingine unaonesha jamii ilipo 
katika harakati za kihistoria. Zama hizi zinawakilisha sifa za kijamii na 
mazingira ya kiutamaduni yanayotawala na kushawishi jamii katika 
hatua yoyote ya maendeleo yake. 


Bennabi aliuweka Ulimwengu wa Kiislamu katika hatua ya kabla ya 
ustaarabu ambapo ulijitahidi kuingia katika mchakato wa kustaarabika. 
Alifafanua harakati za ustaarabu kupitia viwango mbalimbali vya 
tathmini kwa ajili ya uelewa mpana wa mchakato unaobadilika wa 
ustaarabu katika historia. Dhana zake za mzunguko, hatua tatu, za zama 
tatu, ni hatua ya juu kabisa ya za uchambuzi wa hali moja. 


Maendeleo ya jamii katika mchakato wa ustaarabishaji yanahifadhiwa 
ki-ubora na ki-idadi, anasema Bennabi, katika mtandao wa mahusiano 
ya jamii, unaoonesha hatua za jamii katika kipindi cha historia. 
Anafafanua kuwa mchakato wowote wa kustaarabisha unaanza kabla ya 
kuwepo kwa tawala zake tatu. Kuwepo kwa utawala wa watu ni hatua ya 

| mwanzo katika uundaji wa mtandao wa mahusiano ya kijamii. Wakati 
huo jamii inafanya kazi wakati tawala za fikra na vitu bado vingali 
virahisi. Utawala wa watu hubadilika na kuingia katika mpango mpya 
wa uhusiano. Mtandao wa mahusiano ya kijamii yanaanza kufanya kazi 
wakati tawala nyinine mbili za fikra na vitu zikiwa bado changa. 


Utawala wa fikra una kazi kubwa ya ulinzi wa kijamii wakati ukihusishwa 
kimadhubuti na mtandao wa mahusiano ya kijamii. Utawala wa fikra 
pekee hauwezi kuhalalisha maendeleo ya kistarehe ya ustaarabu. Badala 
yake, unapaswa kushirikiana na mtandao wa mahusiano wa kijamii. 
Historia ya jamii si lolote zaidi ya historia ya mtandao wa mahusiano ya 
kijamii ulioundwa mwanzo na fikra za kidini. 


Badrane Benlahcene 


SURA YA NNE 


ICR 
Kigezo cha Ndani cha Kijamii 


SOTO! 


kijamii, sura hii inajikita katika matokeo ya vigezo hivi 

katika mtazamo wa Bennabi. Historia ya maisha ya Bennabi 
(biografia) imetawanyika kidogo na historia ya maisha yake aliyoandika 
mwenyewe (autobiografia) imeanza toka kuzaliwa kwake mwaka 1905 
mpaka 1939. Kutokuwa na mali katika maisha yake yote kumeelezwa 
katika vitabu vyake, machapisho yake ya zama hizi na rekodi zake za 
kihistoria katika zama zake. 


| € kutumia maana ya Ritzer ya kigezo cha ndani cha 


Malik Bennabi alizaliwa mwaka 1905 katika familia ya kimasikini, 
Mashariki mwa Aljeria. Mazingira ya Kiislamu ya jamii yake 
yalitengeneza muonekano wake na kuilinda jamii ya Kiislamu dhidi ya 
nguvu za kikoloni katika utamaduni na ustaarabu wao. 


Visa alivyosimuliwa na bibi yake viliujenga wasifu wake kama 
mwenyewe alivyosema kuwa “Visa vya kiimani kutoka kwa bibi 
vilikuwa vikiujenga wasifu wangu, na kwavyo najua utukufu uko katika 
mafanikio yanayopatikana kwa vigezo vya Kiislamu na maadili”. 


Chini ya utawala wa Ufaransa, Bennabi alishuhudia uhamaji wa 
pamoja wa familia nyingi, wakiwemo ndugu zake, kutoka Aljeria 
kwenda nchi za Mashariki za Kiarabu. Kupinga huku dhidi ya utawala 
wa kikoloni ulifanya mabadiliko ya haraka katika sura ya kijamii na 


\ kiuchumi ya Aljeria. Mazingira ya Kiislamu ya awali yaliporomoka, 
\ ZA 

. Mazingira haya mawili yalishawishi dhana zake kwa mwanadamu wa 


maisha yaliyokuwa mwanzo yaliparaganyika, na kuwa katika makundi 
kulifanywa kuwa hatari. Bennabi aligundua umuhimu wa mahusiano 
ya kijamii katika uwanda mdogo na katika uwanda mkubwa wa jamii. 


Katika jumuiya ya Bennabi, Zawiyah, taasisi iliyokuwepo muda mrefu 
na ya asili, ilifanya kazi kubwa sana ya kulinda na kuhifadhi mafunzo 
ya Kiislamu baada ya kudorora kwa ustaarabu wa Kiislamu, kama 
ilivyokuwa katika elimu na fasihi rasmi ya Kiarabu. Wasimulizi wa visa 
walitunza utamaduni maarufu, wakati msikiti na madarasa vikifanya 
kazi kubwa katika elimu ya Bennabi. Alisoma lugha ya Kiarabu, fasihi, 
msukumo wa kijamii, utamaduni, na ustaarabu. 


Katika kitabu chake cha kwanza, Bennabi alifanya tafsiri ya mada 
katika Qur’an na kufanya ufafanuzi wa nadharia zake katika mazingira 
tofautitofauti ya kijamii na kiutamaduni. Msingi wake mkuu katika utafiti 
katika dini uliongozwa na mchanganuo kuhusu dhima yake na jukumu 
lake katika mchakato wa ustaarabu. Kwake Bennabi, dini anaiona kama 
mfumo uliotengenezwa kulingana na ulimwengu ulivyo, kama sheria 
inayofanya sifa za kiroho za mwanadamu. Bennabi aligundua Uislamu 
katika mtazamo wake wa kiulimwengu alipokutana na wanazuoni 
wengi wa Kiislamu pamoja na wanaharakati nchini Ufaransa. 


Tatizo la elimu katika ulimwengu wa Kiislamu lilikuwa msingi mkuu 
aliotaka kuumulika Bennabi. Malengo, mbinu, namna, na majukumu 
vilikosekana, hususan nchini mwake (Aljeria) chini ya utawala 
kandamizi wa Kikoloni. Mifumo miwili ya kielimu ilichagiza fikra na 
imani yake katika kutafuta kuporomoka kwa maadili katika mfumo wa 
kitamaduni na kuendelea kwa mfumo wa elimu wa Ufaransa ya kisasa 
(Ufaransa na nchi za Magharibi). 


Wakati mfumo wa kitamaduni ulipokuwa katika hali ya kutisha, 
mfumo wa kuendelea kwa mfumo wa elimu ulikuwa ukistawi. Mfumo 
huu wa pili ulipata fursa ya kuendeleza mbinu na maelengo yake na 
kujihakikishia ulinzi madhubuti wa utawala wa kikoloni. Hata hivyo, 
malengo yake (ya kidunia) na malengo ya usasa yaliukoroga mfumo 
wa ustaarabu wa Uislamu, hali iliyomea katika umakini katika kipindi 
chote cha maisha yake na taaluma yake. 


Bennabi aligundua na kurekodi mabadiliko yaliyokuwa yakitokea 
katika maisha na fikra katika mazingira ya Ulaya na ya Ki-Aljeria. 


Badrane Benlahcene 


asili ni mwanadamu wa ustaarabu. Ameshuhudia mabadiliko mapya 
ya kifikra katika jamii ya kitaaluma ya Uislamu. Harakati za “Ulama’ 
zilisimamishwa katika jamii ya Kialjeria katika mtazamo na mbinu 
zihusuzo mabadiliko ya jamii. 


Historia ya Bennabi kama mwananchi wa Aljeria iliyotawaliwa na 
mkoloni, mwanafunzi katika mifumo miwili ya kielimu, na kuwafahamu 
wakoloni wa Ulaya pamoja na dhana ya “kutawalika’ kama chombo cha 
kufanyia uchanganuzi wa mambo ya kisaikolojia ya sasa ya Waislamu. 


Ufahamu wa Bennabi katika fikra za Kiulaya zilimnyanyua kitaaluma 
na ufahamu wa kisiasa, na hivyo malengo yake kuhamia katika filosofia 
na sayansi ya jamii na kisha kutopea katika mwanaabadiliko wa fikra 
za Kiislamu, harakati za ukombozi na juhudi za kuihuisha nchi yake ya 
Aljeria na ulimwengu wa Kiislamu kutoka katika uhandisi aliyokuwa 
nayo mwanzoni. Aliona umuhimu wa harakati za‘Ulama’ nchini Aljeria 
na kuendeleza fikra za islah (mabadiliko), na umoja wa Maghrib (Afrika 
Magharibi). Bennabi alivutiwa na harakati za mabadiliko ya “‘Ulama 
katika kuhakikisha jamii ya Aljeria inakuwa huru mpaka walipokabidhi 
utawala wa kijamii kwa wanasiasa. Aliamini umuhimu wa shughuli za 
kielimu na kitamaduni katika harakati za kisiasa. 


Kama mkimbizi wa kisiasa nchini Misri, Bennabi alianzisha mahusiano 
na wasomi na taasisi mbalimbali, kuwashawishi wasomi wa Kiarabu 
kujikita katika mambo yahusuyo kurudisha ustaarabu na ustawi wa 
Umma wa Kiislamu. Bennabi alifariki katika jiji la Algiers mwaka 1971, 
akiacha muongozo kutoka kwa mwanazuoni mkubwa kabisa ambaye 
kazi zake hazikuwahi kufananishwa na nyingine katika kipindi cha sasa. 


Mahusiano ya Bennabi yalitegemea nadharia mtambuka katika vigezo 
vyandanivyakijamii. Aliaminikatika kufanyakazipamojana mahusiano 
madhubuti na wasomi mbalimbali wa Kiislamu na nchi zinazoendelea 
ili kutafuta suluhisho matatizo tanzu ya kimaendeleo. Miongoni mwa 
mahusiano yake imara zaidi ni yale ya harakati za mabadiliko katika 
ulimwengu wa Kiislamu uliowakilisha na “Ulama: 


Unyenyekevu wa Bennabi katika Uislamu na kuvutiwa na Ibn Khaldun 
zilifanya uchanganuzi wa dhana ya kujiona dhaifu kwa wasomi wa 
Kiislamu dhidi ya utamaduni wa Kimagharibi. Anasema wasomi 
| wa utamaduni wa awali (‘Ulama’) wasingeweza kufikia malengo yao 
\ kwasababu ya mfumo wa zama za al-Muwahhid. ‘Ulama’ walijikit 

katika utukufu na uhifadhi wa mafundisho wa Kiislamu, pamoja na 
kudumisha, kubadilisha nafsi na mitazamo yao katika utamaduni baada 
ya zama za al-Muwahhid kwenda katika utamaduni mpya. 


Bennabi alishawishika na wanazuoni na waandishi wa mwanzo wa 
Kiislamu kama akina; Ibn Taymiyyah, Ibn Khaldun, na Ibn Abd al- 
Wahhab na kujiona yeye mwenyewe kama zao la mkufu wa mabadiliko. 
Baada ya uzoefu wake katika nchi nyingine za Kiarabu alipanua 
uchanganuzi wake na kuongeza fikra za kidini, na kuchunguza 
maelezo mbalimbali wa mambo ya jamii, pamoja na kazi ya dini katika 
mabadiliko ya kihistoria. 


Badrane Benlahcene 


a Jose ----- Mtazamo wa Malik Bennabi - - - - - - - - ----- -- 


SURA YA TANO 


Gnrwyy 


Kigezo cha Nje cha Kijamii 


DA 


Ww ar?” / 
v Y @a 4. 
COCS 


vinajikita katika uwanda mkubwa wa uchambuzi na kuelezea 

vipengele mahususi. Vigezo hivi vinatazama katika fikra 
msingi za taasisinakihistoria. Vigezo hivivinafanya vigezo vya nadharia 
mtambuka vinavyohamia katika uwanda mkubwa kutazama katika 
jamii kubwa zaidi na matokeo yake katika maendeleo ya kufanyika 
kwa nadharia. Kigezo cha nje cha kijamii kinasisitiza uhusiano kati ya 
mchakato wa kutengeneza nadharia na taasisi mbalimbali, miundo ya 
taasisi, na kazi zingine za kijamii zenye uhusiano wa moja kwa moja au 
usio wa moja kwa moja na maendeleo ya mtazamo au nadharia. 


K« mujibu wa mbinu mtambuka, vigezo vya nje ya kijamii 


Bennabi alilenga katika kutatua matatizo yahusuyo ustaarabu wa 
Kiislamu katika muktadha wa kufanyika kwa ukoloni na harakati za 
kuondoa ukoloni kwa kutumia sosholojia kufahamu muktadha mpana 
wa kijamii na kihistoria. Bennabi aliamini ukoloni ulikuwa sehemu ya 
ajenda kamili ya ustaarabu wa Kimagharibi, na hivyo kuhitaji majibu ya 
kiustaarabu kutoka ndani ya mfumo huo. 


Sayansi, anthropolojia, akaelojia na sosholojia za Kimagharibi zilisaidia 
katika kile kilichodaiwa kuwa malengo ya kistaarabu kuwastaarabisha 
wazawa, washenzi, waliopitwa na wakati. Maneno hayo yalitumika 
kuwatia udhaifu watu waliotawaliwa na waliokuwa na ustaarabu wao. 


Hapo ilifuata hali ya kutofautisha baina ya ustaarabu wa kikoloni na | 


Z 

| ustaarabu wa aina nyingine kwa kuingiza na kulazimisha viwango vyao 


kwa jamii za kizawa. Hii iliwagawa wananchi na kuyabagua mataifa ya 
Kiislamu katika mitazamo ya kikabila, na lugha hivyo kuhatarisha na 
kubomoa umoja wa Umma. 


Jamii ya Kialjeria kabla ya zama za ukoloni ilikuwa katika hatua ya 
baada ya kustaarabika, yaani hatua ya tatu katika falsafa ya Bennabi 
ya ustaarabu. Kisosholojia, jamii hiyo ilikuwa imara na maendeleo ya 
hali ya juu ikilinganishwa na kipindi chote cha ukoloni. Aljeria iliishi 
maisha mazuri, uimara katika medani ya siasa, maendeleo ya kiuchumi, 
maendeleo ya kitamaduni, ustawi wa kijamii, pamoja na elimu. Jukwaa 
lake la wasomi (‘Ulama’) lilieneza elimu na mafunzo ya Kiislamu na 
kuhifadhi utambulisho wa Mualjeria. 


Kwa bahati mbaya, maendeleo na utajiri havikwisha. Harakati za 
kikoloni zilipitia katika hatua hatua kuu nne zinazoweka alama katika 
jamii ya kizazi kijacho ya Waaljeria. Hatua ya Uvamizi wa Ukoloni na 
Upinzani (1830-1848) ilianza na sera ya “uvamizi mdogo” wa Ufaransa. 
Sera hii ililenga kuwatenga Waaljeria dhidi ya vitendo vya kipinzani 
dhidi ya utawala wa kikoloni na kubadilisha mifumo ya Waaljeria ya 
kijamii, kisiasa, kiuchumi, kiutamaduni na kidini. 


Hatua ya pili ya upinzani ilihusisha kuenzeza utawala wa kikoloni 
(1847-1871) ambao uliwagawa Waaljeria na kuwakandamiza Waaljeria 
wazawa. Hatua ya ukoloni kamili na ufahamu wa wazawa (1871- 
1919) uliendeleza zaidi ukandamizaji kwa Waislamu wa Kialjeria na 
kupanua ongezeko la walowezi. Katika hatua ya muamko wa Waaljeria, 
(1919-1962), ukoloni ulifikia hatua yake ya juu sana wakati ambao 
wanamabadiliko Waislamu wa Kiafrika na kurudi katika hali ya kawaida 
vilijitokeza miongoni mwa wasomi wazawa na wanasiasa. 


Mwisho, nguvu kubwa ya Uislamu, ambao katika karne zote uliwapatia 
Waaljeria hali ya utambulisho ya ujumla, na kuhamasisha upya miaka 
ya 1920 na 1930. Wakati wa hatua ya nne ya ukoloni, mgogoro kati ya 
wazawa na utawala wa kikoloni ulifikia hatua mbaya sana. 


Kwa mtazamo wa Bennabi, Aljeria imekuwa katika hali ya vurugu kwa 
karne tatu, ikilinganishwa na historia tukufu na viwango vya ustaarabu 
wa Kiislamu. Vurugu hizo katika nyanja za ndani na nje zinawezesha 
mnyumbuliko wa kutawala (kikoloni) na ukoloni wenyewe. Kwa 


. Bennabi, ukoloni umechangia uwepo wa vurugu katika muonekano 


ae _ 

wake wa moja kwa moja katika nyanja zote za maisha. Kufikia malengo | 


ya kikoloni, hususan katika ulimwengu wa Kiislamu, ukoloni ulilenga 
kukandamiza mchakato wowote wa ustaarabu kwa kuanzisha mazingira 
ya bandia kati ya viungo vya jamii. 


Kujibu hayo, vuguvugu la ukombozi wa Kialjeria ulianzishwa chini ya 
juhudi kubwa za ‘Ulama’ katika kiwango cha kitaaluma na kidini na 
pia chini ya wanasiasa katika kiwango cha siasa, na hivyo kuonesha 
uhusiano kati ya nadharia ya Bennabi na nadharia ndogo mbili za 
kuuondosha ukoloni, yaani ya kimageuzi na ya kisasa. 


Bennadi anaona kuwa kuondosha tatizo la ukoloni na sababu za 
kutawaliwa (kikoloni), tunapaswa kutatua mambo ya msingi katika 
kitovu cha mgogoro wote kwa kuanzia na mfumo mchanganyiko. 
Nadharia ya kistaarabu ya Bennabi inaweza kuchambua mazingira ya 
binadamu na mabadiliko ya kijamii ndani a mfumo wa ustaarabu kama 
mfumo linganifu. 

tafiti huu unajadili vigezo vya ndani vya kitaaluma 

zinazounda kigezo cha tatu kwa kutumia nadharia 

mtambuka katika aina yake ndogo. Inahusiana na stadi ya 
sifa za kiutambuzi katika uga wa ustaarabu na iko ndani ya eneo la stadi 
ya Bennabi katika kuondosha matatizo katika ulimwengu wa Kiislamu. 
Inatambua nadharia kuu ya utambuzi, mitazamo, kubadilika kwa 
nadharia, na zana za nadharia mtambuka kwa ujumla kuchanganua 
nadharia zilizopo na kuanzisha zingine. 


Nadharia kuu mbili zimetawala katika stadi ya ustaarabu yaani: filosofia 
ya historia na sayansi ya jamii. Bennabi anaona stadi ya ustaarabu kama 
tasnia ya kipekee ambayo mbinu yake na dhana zake zinatokana na 
sayansi ya jamii. Kwa kutumia ufahamu wake wa Qur’an na masomo 
ya dini ameweza kuzuia dhana zinazoegamia katika vitu na za kidunia 
zihusuzo ufahamu na mabadiliko ya kihistoria. Kwa kutumia vigezo vya 
ndani vya kitaaluma vya nadharia mtambuka katika stadi hii kugundua 
ufahamu wa Bennabi katika nadharia zinazotawala kwenye ustaarabu. 


Sura hii inatumia uchanganuzi wa maudhui kupata vyanzo vya baadhi 
ya fikra za wasomi wa awali. Uchambuzi wa nadharia zinazotawala na 
mitazamo tofauti tofauti unaunganisha kati ya dhana, istilahi na mbinu 
pamoja na asili zake katika tasnia husika na mitazamo iliyotawala 


| wakati wa maisha ya Bennabi kupitia kipindi chote cha historia. 


Sur _ 

Ndani ya nadharia ya falsafa ya historia, mitazamo mitatu inatumika 
katika stadi ya ustaarabu na nadharia zinazohusiana nazo yaani; 
mtazamo wa mzunguko (mduara), mtazamo wa maendeleo, na ule wa 
bega-kwa-bega wa wanadamu katika tofauti zao. Mitazamo hii inaunda 
mitazamo ya mabadiliko ya kihistoria katika hali za kibinadamu na 
mitazamo mikuu ambayo imegusia jambo la ustaarabu kwa kutaja na 
kufafanua mifumo katika mabadiliko ya kihistoria. 


Karne ya 19 ilikuwa ya mchakato wa kihistoria, ikiongozwa na akina 
Hegel, Comte, na Marx, ilishuhudia historia kama endelevu nakuchangia 
katika kazi ya Bennabi juu ya ustaarabu. Katika mbinu mnyumbuliko 
ya Hegel, historia ni kisa cha maendeleo ya ustaarabu na uhuru wa 
mwanadamu. Marx, nguli mwingine katika karne ya 19, alipendezwa 
na fikra za Hegel. Wakati Hegel akitumia fikra za mnyumbuliko, Marx 
anatumia mnyumbuliko wa kiuchumi. Akishajiishwa na maendeleo, 
Comte anatumia nadharia ya Darwin ya mabadiliko na maendeleo ya 
sayansi ya vitu katika hali za mwanadamu na mabadiliko ya kihistoria. 
Mchanganuo mkubwa wa nadharia katika nyanja ya utafiti wake ni 
ufafanuzi wake wa harakati za kihistoria, hatua na sababu zake. 


Bennabi anasema wanahistoria karibu wote wamejaribu kukusanya 
matukio ya kihistoria badala ya kutengeneza mfumo wa kufanya 
uchanganuzi wa matukio hayo. Yeye aliona uhusiano kati ya fikra za 
mkanganyiko au mnyumbuliko ya Hegel na ile ya Marx kwamba sababu 
mkanganyiko zinazo changia mabadiliko ya kijamii ni za kiuchumi. 
Bennabi anakubaliana na fikra za Hegel kama chachu ya mabadiliko. 
Hata hivyo, anaona nadharia ya Marx ya mahitaji ya mwanadamu 
haiwezi kueleza mnyumbuliko wa kuzaliwa kwa ustaarabu. 


Bennabi anakosoa mtazamo wa maendeleo wa kihistoria kwa kuwa 
kinadharia zaidi kuliko kihistoria na pia kutokana na misingi yake ya 
kuegemea katika fikra za kiulaya. Mtazamo huu umeangazia katika 
vigezo vya mabadiliko ya kihistoria na kutupilia mbali upana wa 
ustaarabu kama hali yenye sura nyingi. Bennabi alishawishika zaidi na 
mtazamo wa kimzunguko (cyclical), ambao Ibn Khaldun na Toynbee 
ni wasomi wanaoongoza katika mtazamo huo. Bennabi anajiona 
kama mrithi wa mtazamo huu ambao, unatofautisha mifumo katika 
mabadiliko ya kihistoria na kufafanua mifumo hii kama mzunguko. 
Wasomi wamefikia katika mifumo ya kiulimwengu ya mabadiliko ya 
\ kihistoria baada ya kutathmini taarifa za wanahistoria. J 


a ZA 


ag 

Katika Mugqadimah, Ibn Khaldun alikuwa muasisi wa uchunguzi wa 
historia kutambua sheria na mifumo yake. Utafiti wake katika asili ya 
jamii na mabadiliko ya kijamii ilimfanya aanzishe kilichoitwa ‘Ilm al- 
Umran, sayansi ya ustaarabu, ambayo kwayo maendeleo na mchakato 
unachangia mwelekeo wa ustaarabu. Dhana yake ya ‘Asabiyyah, ni 
nguvu inayohamasisha mabadiliko ya kihistoria katika kustawi, kukua 
na kutawanyika kwa tawala na nchi nyingi. 


Toynbee anaona historia ya dunia kama muendelezo wa ustaarabu na 
kuuona ustaarabu kama matokeo ya changamoto mnyumbuliko na 
majibu na pia kama hatua za kukua na kuanguka. Anasisitiza, asili ya 
ustaarabu kama kitengo cha kiujumla au kilicho chepesi kufahamika 
cha mabadiliko ya kihistoria. Kama Ibn Khaldun, Toynbee anafafanua 
mchakato wa kustaarabisha ambao lazima uishie katika kuvunjika na 
kuanguka kwa ustaarabu. 


Wasomi wengi wanakubaliana kuwa Bennabi ni Ibn Khaldun wa 
pili kwa fikra zake, mbinu zake na mazingatio yake. Dhana zote 
za mwanzo katika historia na mzunguko wa ustaarabu umevutia 
umakini wa Bennabi. Aliamini dhana ya vuguvugu la kimzunguko 
ambalo linaruhusu mjadala wa hali za maendeleo endelevu na sababu 
za kuanguka. Bennabi amepanua mtazamo wa Ibn Khaldun kama 
kitengo kinachofahamika vizuri cha utafiti wa kihistoria jamii kutumia 
ustaarabu kama kitengo cha utafiti wa kihistoria. Matumizi ya ustaarabu 
kama kitengo cha uchanganuzi wa kihistoria, dhana yake ya mzunguko 
na kuunda kwa changamoto na majibu pia umeshawishi mtazamo wa 
Bennabi. 


Bennabi ametumia mbinu ya sayansi jamii kuchanganua na kutathmini 
matukio ya wakati wake na kujadili majukumu ya dini katika mchakato 
wa ustaarabu. Kwa mtazamo wake wa sosholojia na saikolojia zilikuwa 
muhimu sana kuusukuma ustawi wa Kiislamu. Aliona dini kama 
chombo cha kujumuisha sifa za kijamii na chachu ya ustaarabu kuingia 
katika mahusiano mnyumbuliko. Bennabi anamtazama binadamu 
kama chombo cha mwanzo cha ustaarabu kinachoanzisha mabadiliko. 
Hakuridhishwa na nadharia mbili zinazotawala za falsafa ya historia ya 
sayansi ya jamii, mitazamo mitatu, na mitazamo mbalimbali katika uga 
wa ustaarabu. 

inajumuisha sababu (vigezo) za nje za kitaaluma kama 

mbadala wa nyanja nyingine za kitaaluma kwa ajili ya 
kupata fikra, zana, dhana, na nadharia katika uchambuzi wa nadharia. 
Kigezo hiki cha nje cha kitaaluma kinajikita kwenye ushawishi wa 
sayansi za jamii na tasnia zingine za utafiti za hapo mwanzo ambazo 
zinafahamika kwa kukifanya kuwa cha nje katika ustaarabu. Katika 
mtazamo wa Bennabi, kigezo hiki cha nje cha kitaaluma kinajumuisha 
matokeo ya Quran na Sunna, fikra ya kimamadiliko ya kidini katika 
ulimwengu wa Kiislamu, saikolojia, sayansi asilia, filosofia, na shughuli 
mbalimbali za kitaaluma ambazo ni za nje katika utafiti kuhusu 
ustaarabu na nadharia zake kuu mbili za awali. 


| e cha nne katika mtazamo wa nadharia mtambuka 


Bennabialitengeneza tafsiri ya Qur'an akizingatia maendeleo ya kisasa ya 
kisayansi na maendeleo katika sayansi za jamii. Katika kufafanua dhana 
ya mzunguko ya mabadiliko ya kihistoria Bennabi anatumia Qur’an 
kuelezea kazi ya fikra ya kidini katika mchakato wa ustaarabishaji wa 
Quran katika historia. Bennabi anachunguza ni kwa vipi dini inafanya 
katika mageuzi maisha ya mwanadamu katika mchakato wa ustaarabu. 


Motoanaoutumia Bennabikatikamtazamo wake unatumiaayaya Quran, 
“Hakika, Allah hatabadilisha hali za watu mpaka watakapobadilisha 


| nafsi zao wenyewe”. Moto huu unaelekeza uchambuzi wa hadhi ya ] 
\ 
\ 4 

' mwanadamu na kutawalakwa vigezo vya kibinadamu katika mabadiliko 


ya kihistoria na katika mabadiliko katika hali za wanadamu. Bennabi 
anasisitiza kwamba kuanzisha mchakato wa kustaarabisha, jamii lazima 
ibadilishe hadhi ya mwanadamu kutoka katika asili yake na kufuata 
taratibu zilizomuelekeza namna ya kuishi. 


Kanuni za Quran zinatusaidia kufahamu mabadiliko ya kihistoria 
na jukumu la dini katika mchakato, wakati uchunguzi wa kihistoria 
unasaidia kuthibitisha kanuni za Qur’an na kutoa uthibitisho thabiti. 
Bennabi anapingana na fikra ya usasa au ya kidunia ambazo kimsingi 
zinakataa kuwa dini haihusiki katika jukumu lolote katika ustaarabu wa 
mwanadamu. Anajitahidi kuthibitisha kwamba Qur'an na Muongozo 
kutoka kwa Allah kama inavyotajwa katika mafundisho ya mitume 
wote kama ni kitovu cha ustaarabu wa mwanadamu. 


Kutatua tatizo hili la kurudi nyuma kwa ulimwengu wa Kiislamu, 
tunapaswa kuzingatia mifumo ya kudumu ya historia iliyotajwa 
katika Qur’an na kufafanuliwa na Ibn Khaldun katika dhana zake za 
kimzunguko za mabadiliko ya kihistoria, mifumo ya kiulimwengu, na 
sheria katika historia. Qur’an na Sunna, katika muktadha wa nadharia 
mtambuka, ni vigezo vikuu vya nje vya kitaaluma vilivyoshawishi 
mtazamo wa Bennabi wa ustaarabu. 


Fikra za kimageuzi katika ulimwengu wa Kiislamu zinatumia fikra za 
islah, tajdid, na nahdaj, vitambulisho vya harakati (mageuzi, kurudisha 
katika hali yake ya mwanzo, na ustawi). Haya yote ni ufafanuzi wa 
nadharia kuu zilizojitokeza katikati ya karne ya 18. Harakati za Ibn 
Abd al-Wahhab zililenga kuuhuisha wa mtazamo msingi wa kiujumla 
wa Uislamu, ambapo wazo la upekee unaweka msingi wa kanuni zote 
za mnyumbuliko. Al-Afghani, mwanazuoni mwingine wa fikra za 
kimageuzi katika ulimwengu wa Kiislamu anakubaliana na nadharia kuu 
hii ya mageuzi kwa kusema kwamba mafundisho ya asilia ya Uislamu ni 
muhimu katika kutokea kwa mageuzi ili kufanikiwa. Bennabi ametumia 
fikra za msingi za harakati hizo katika nyanja zake za kitaaluma. 


Wanamageuzi nchini Aljeria hawakufanyia kazi kurudi nyuma kutoka 
katika mtazamo wake mpana. Bennabi anageukia saikolojia kwa ajili 
ya mtazamo wenye mpangilio mzuri, kwa nia ya kufahamu kwa vipi 
maisha ya binadamu yanaweza kubadilishwa na kuendelezwa kulingana 


| na kupata malengo ya mchakato wa ustaarabu. Anahitaji kufahamu kwa 

vipi fikra za kidini zinaingia katika mjumuisho wa sifa za kijamii na | 


kunyanyua malengo ya mwanadamu. 


Bennabi anawatumia Freud na Jung kuzingatia nafasi na majukumu ya 
dini, kwa kushirikisha saikolojia ya kimmaendeleo ya Piaget. Bennabi 
anasema fikra za kidini zinatoa uhuru kwa nafsi za wanadamu kutoka 
katika sheria za maumbile na kusaidia na sheria za kiroho. Dini 
inaiongoza tabia ya mtu mmoja mmoja kuelekea katika nguvu muhimu 
na kuiwezesha jamii kutekeleza shughuli za pamoja. Freud amemsaidia 
Bennabi kufahamu majukumu ya muda ya kisaikolojia ya dini katika 
kubadilisha sehemu yake ya ndani ya maisha ya mwanadamu na 
kuongoza nguvu muhimu za mtu mmoja mmoja na makundi kuelekea 
majukumu yenye mafanikio katika mchakato ya ustaarabishaji. 


majukumuyake yamnyumbuliko, mchakato waustaarabishajiunadorora 
na kushindwa kufanya kazi kwa pamoja na fikra zake au mifano yake 
kuntu. Ingawa Bennabi amechukua dhana ya hatua kutoka kwa Ibn 
Khaldun, anatumia saikolojia ya maendeleo ya kisasa kuchambua 
maendeleo ya jamii ya kisaikolojia na kijamii. Akishawishiwa na Piaget, 
Bennabi anasisitiza kwamba mtu mmoja mmoja na jamii zinaonekana 
kupitia hatua tatu za kihistoria, yaani; umri wa kitu, umri wa mtu na 
umri wa fikra. 


Falsafa ni kigezo cha nne cha kitaaluma kumshawishi Bennabi katika 
mtazamo wake wa ustaarabu. Falsafa, fikra za KiCartesia na mjadala wa 
kisasa vilikuwa vyanzo vya nje, pamoja na fikra za Ibn Tufayl, Daniel 
Defoe, Ibn Rushd, and al-Ghazali. Moja ya mchango muhimu kabisa 
kutoka kwa Descartes ni mbinu ya uchambuzi. Ametumia njia mbili za 
uchambuzi, ambazo kimsingi zinahusiana na vigezo vya kimuundo wa 
ustaarabu na kazi za vigezo hivyo katika mchakato wa ustaarabishaji. 


Bennabi ni mmoja kati ya wananadharia wachache walioukabili 
ustaarabu katika hali ya nyanja nyingii Mchango wake unaweza 
kuchukuliwa kama maendeleo muhimu na mbadala katika nadharia 
kuu za asilia zilizotawanyika na kupingana. Bennabi ni muhimu kama 
mjenzi wa mfumo na mwananadharia wa mtazamo mtambuka. 

Vigezo vya nje vya kijamii vilimsaidia kutambua wapi anaanzia katika 
kutafiti ustaarabu. Msisitizo wake katika mazingira ya Aljeria na katika 
ulimwengu wa Kiislamu wakati wa kipindi chake umemuwezesha 
kuunda mtazamo wake kwa suluhisho la kutosha katika matatizo 
mbalimbali yayoikabili jamii na umma. Kwa upande wa mbinu, Bennabi 
alitumia mbinu za wanahistoria, wakati kwa upande wa kitaaluma na 
kiutambuzi, ametumia mbinu kutoka katika tasnia mbalimbali katika 
kutafuta ufumbuzi wa masuala ya ustaarabu kwa kutumia vigezo vyake 
vikuu vitatu, yaani; kihistoria, kijamii, na kitamaduni. 


Vigezo vya nje vya kitaaluma vinajumuisha Qur’an na Sunna, fikra za 
kimageuzi za kidini katika ulimwengu wa Kiislamu, saikolojia, sayansi 
asilia, falsafa, na shughuli nyingine za kitaaluma ambazo ziko nje ya 
tasnia husika ya utafiti na mitazamo yake ya asili inayotawala. 


Kunapaswa kuwa na msisitizo zaidi katika mtazamo wa kutumia stadi 
za mambo tofauti tofauti za ustaarabu ambao Bennabi ameuunda na 
kuuendeleza, na katika kuchukua mbinu mtambuka katika kutafiti 
uundwaji na uendelezaji wa fikra, mbinu, nadharia, na tasnia za utafiti 
kwa ajili ya umuhimu wake katika kupata ufahamu mpana juu ya 
mwanzo na kukua kwa ufahamu. 

KUHUSU MWANDISHI 


ya historia katika Idara ya Falsafa, Chuo Kikuu cha Batna, 

Aljeria, na Idara ya Taaluma ya Kiislamu, na Kitivo cha Sanaa, 
Chuo Kikuu cha Mfalme Feisal, Al-Ahsa, Saudi Arabia. Benlahcene 
ni mtaalamu aliyebobea katika kazi ya Bennabi ambaye amechapisha 
makala katika majarida mengi na kuwasilisha mada kuhusu Bennabi 
na masomo ya ustaarabu katika mikutano mikubwa nchini Aljeria, 
Moroko, Saudi Arabia na Malayasia 


B adrane Benlahcene ni Profesa wa mambo ya ustaarabu na falsafa 


Tovuti: http://drbadrane.com 

{Watu+Ardhi+Muda=Ustaarabu } 


alik Bennabi, msomi na mwanachuoni maarufu 
\/\ wa Algeria alifanya utafiti wa kuangalia 

chanzo na suluhisho la kuanguaka Waislamu 
na sababu ya kuibuka na kufanikiwa utamaduni wa 
Kimagharibi. Tatizo kubwa, amesema katika nadharia 


yake ya utafiti kuwa siyo Qur’an au imani ya Kiislamu, 
bali ni Waislamu wenyewe. 


Kitabu hiki kinachambua mbinu aliyotumia Bennabi 
kutafiti Ustaarabu kupita fani ya nadharia anuai ya 
kuzichambua nadharia nyingine. Kitabu kinautathimini 


utafiti huo na kudhihirisha moja ya vipengele vya 
nadharia hiyo vyenye mvuto muhimu, kwamba 
Ustaarabu unajengwa na misingi ya ndani na nje 
inayotokana na jamii yenyewe na taaluma yake. 


Kwa misingi ya nadharia hiyo, inapatikana kanuni 
ya hisabati kuhusu Ustaarabu, kwamba: Ustaarabu 

ni jumla ya; Watu, Ardhi na Muda, ambapo nafasi ya 
dini katika Ustaarabu imebainishwa kuwa kichocheo 
pekee muhimu kitakacho wainua upya Waislamu na 
kuwarejesha tena kwenye hadhi yao ya awali. 


Na kwakuwa watu ndio mhimili wa ustaarabishaji, 
Waislamu, kama hawajabadili nafsi zao, hawatoweza 
kuleta mabadiliko yenye manufaa kwa jamii. , 

